CELEX: 32007D0064
Language: bg
Date: 2006-12-15 00:00:00
Title: Решение 2007/64/ЕО на Комисията от 15 декември 2006 година

Важна правна забележка

|

32007D0064

Решение 2007/64/ЕО на Комисията от 15 декември 2006 година  

Официален вестник n° L 032 , 06/02/2007 стр. 0014 - 0014 Официален вестник n° L 032 , 06/02/2007 стр. 0137 - 0143

		Решение на Комисиятаот 15 декември 2006 годиназа установяване на ревизирани екологични критерии и съответните изисквания за оценка и проверка за присъждането на знака за екомаркировка на Общността за растежни среди(нотифицирано под номер C(2006) 6962)(текст от значение за ЕИП)(2007/64/EО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (EО) № 1980/2000 на Европейския парламент и на Съвета от 17 юли 2000 г. относно ревизирана схема на Общността за присъждане на знака за екомаркировка [1], и по-специално член 6, параграф 1, втора алинея от него,след консултации със Съвета на Европейския съюз за екомаркировка,като има предвид, че:(1) Съгласно Регламент (EО) № 1980/2000 беше проведен своевременен преглед на екологичните критерии, както и на съответните изисквания за оценка и проверка, установени с Решение 2001/688/EО на Комисията [2] за присъждането на знака за екомаркировка на Общността за подобрители на почвата и растежни среди.(2) В резултат на този преглед продуктовата група беше разделена на две отделни продуктови групи и съответно беше прието Решение 2006/799/EО [3] за подобрители на почвата. Посоченото решение замени Решение 2001/688/EО, доколкото в него бяха засегнати подобрителите на почвата.(3) Въпреки това е необходимо да бъде заменено Решение 2001/688/EО, доколкото в него се засегнати растежните среди.(4) По отношение на растежните среди също е препоръчително, предвид прегледа, с цел отчитане на напредъка на науката и развитието на пазара, да се преразгледат критериите и изискванията по отношение на подобрителите на почвата, чийто срок на валидност изтича на 28 август 2007 г.(5) Преразгледаните екологични критерии и изисквания следва да бъдат валидни за срок от четири години.(6) Целесъобразно е да се разреши преходен период за не повече от единадесет месеца за производители, на чиито продукти е присъден знак за екомаркировка преди 1 октомври 2006 г. или които са направили заявление за такова присъждане преди тази дата, така че да имат достатъчно време да адаптират техните продукти с оглед на съответствието им с преразгледаните критерии и изисквания.(7) Мерките, предвидени в настоящото решение, са в съответствие със становището на комитета, създаден съгласно член 17 от Регламент (ЕО) № 1980/2000,ПРИЕ НАСТОЯЩОТО РЕШЕНИЕ:Член 1Продуктовата група "Растежни среди" включва материали, различни от почви in situ, в които растенията биват отглеждани.Член 2За да може да бъде присъден знак за екомаркировка на Общността за растежни среди в съответствие с Регламент (EО) № 1980/2000, въпросният продукт трябва да попада в обхвата на продуктовата група "Растежни среди", както е определена в член 1, и трябва да отговаря на екологичните критерии и изисквания, посочени в приложението към настоящото решение.Член 3Характеристиките на продуктовата група "Растежни среди" по отношение на околната среда се оценяват в съответствие със специфичните екологични критерии, посочени в приложението.Член 4Кодът на продуктовата група "Растежни среди", използван за административни цели, е "029".Член 5Знаците за екомаркировка, присъдени преди 1 октомври 2006 г. по отношение на продукти, попадащи в обхвата на продуктовата група "Подобрители на почвата и растежни среди", може да продължат да бъдат използвани до 30 април 2008 г.Ако заявленията за присъждане на знак за екомаркировка по отношение на продукти, попадащи в обхвата на продуктовата група "Подобрители на почвата растежни среди", са били подадени преди 1 октомври 2006 г., на тези продукти може да бъде присъден знак за екомаркировка при условията, приложими до 28 август 2007 г. В такива случаи знакът за екомаркировка може да бъде използван до 30 април 2008 г.Член 6Адресати на настоящото решение са държавите-членки.Съставено в Брюксел на 15 декември 2006 година.За КомисиятаStavros DimasЧлен на Комисията[1] ОВ L 237, 21.9.2000 г., стр. 1.[2] ОВ L 242, 12.9.2001 г., стр. 17. Решение, последно изменено с Решение 2005/384/EО (ОВ L 127, 12.5.2005 г., стр. 20).[3] ОВ L 325, 24.11.2006 г., стр. 28.--------------------------------------------------ПРИЛОЖЕНИЕОБЩИ ПОЛОЖЕНИЯИзпитванията и вземането на проби се извършват, когато е приложимо, в съответствие с методите за изпитване, разработени от Технически комитет на CEN 223 "Подобрители на почвата и растежни среди", докато бъдат приети съответните хоризонтални екологични стандарти, подготвяни под ръководството на Работна група на CEN 151 "Хоризонтални мерки".Вземането на проби се провежда в съответствие с методологиите, установени от CEN/TC 223 (РГ 3), определени и одобрени от CEN в стандарта EN 12579 — Подобрители на почвата и растителната среда – вземане на проби. Когато е необходимо да бъдат проведени изпитвания или да бъдат взети проби, които не попадат в обхвата на тези методи и техники на вземане на проби, компетентният(ите) орган(и), които оценяват прилагането (наричан по-долу "компетентния орган"), посочва(т) кои изпитвания и/или методи на вземане на проби счита(т) за приемливи.При необходимост могат да бъдат използвани други методи за изпитване, ако тяхната еквивалентност е приета от компетентния орган. Когато не са споменати изпитвания или когато са споменати изпитвания с цел проверка или мониторинг, компетентните органи следва да основават своите заключения, ако е подходящо, на декларации и/или документация, предоставени от заявителя, и/или от независими проверки.На компетентните органи се препоръчва да вземат предвид прилагането на признати схеми за управление по околната среда като EMAS или ISO 14001 при оценяването на заявленията и при оценката на съответствието с критериите в настоящото приложение. (Забележка: прилагането на тези схеми за управление не е задължително).Тези критерии имат за цел по-специално да насърчат:- използването на възобновяеми материали и/или рециклирането на органична материя, получена след събирането и/или обработката на отпадъци, и следователно свеждането до минимум на твърдите отпадъци в местата за окончателно депониране (например в депата),- намаляването на вредните последици за околната среда или рисковете, свързани с тежки метали и други опасни съставки, дължащи се на прилагането на продукта.Критериите са определени на нива, които дават предимство при присъждането на екомаркировка на тези растежни среди, които имат по-малко отрицателно въздействие върху околната среда по време на целия жизнен цикъл на продукта.ЕКОЛОГИЧНИ КРИТЕРИИ1. СъставкиПриемат се следните съставки:1.1. Органични съставкиДаден продукт може да бъде разглеждан с цел присъждане на екомаркировка, само ако той не съдържа торф и съдържащите се в него органични съставки са получени при преработката и/или рециклирането на отпадъци (както са определени в Директива 75/442/ЕИО на Съвета относно отпадъците [1] и в приложение I към посочената директива).Заявителят предоставя на компетентния орган подробна информация за състава на продукта и декларация за съответствието с горното изискване.1.2. УтайкиПродуктите не съдържат утайки от пречиствателни станции. Разрешено е използването на утайки (които не са от пречиствателни станции) само ако съответстват на следните критерии:Утайките са идентифицирани като един от следните отпадъци в съответствие с Европейския списък на отпадъците (определен с Решение 2001/118/EО на Комисията за изменение на Решение 2000/532/EО [2]:02 03 05 | утайки от пречистването на отпадъчни води на мястото на образуването им при производството и преработването на плодове, зеленчуци, зърнени култури, хранителни масла, какао, кафе, чай и тютюн; производство на консерви; култивиране на дрожди и екстракти от дрожди, производство и ферментация на меласа |02 04 03 | утайки от пречистването на отпадъчни води на мястото на образуването им при производството на захар |02 05 02 | утайки от пречистването на отпадъчни води на мястото на образуването им в млекопреработвателната промишленост |02 06 03 | утайки от пречистването на отпадъчни води на мястото на образуването им при производството на тестени и сладкарски изделия |02 07 05 | утайки от пречистването на отпадъчни води на мястото на образуването им при производството на алкохолни и безалкохолни напитки (с изключение на кафе, чай и какао) |Утайките са разделени в зависимост от техния произход, което означава, че няма смесване с отпадъчни води или утайки извън специфичния производствен процес.Максималните концентрации на тежки метали в отпадъците преди обработка (mg/kg сухо тегло) трябва да отговарят на изискванията на критерий 2.Утайките следва да отговарят на всички други критерии за екомаркировка, посочени в настоящото приложение, като в този случай те се разглеждат като достатъчно стабилизирани и хигиенизирани.Заявителят трябва да предостави на компетентния орган подробна информация за състава на продукта и декларация за съответствие с всяко едно от горните изисквания.1.3. МинералиМинералите не трябва да бъдат извлечени от:- нотифицирани природни местообитания от значение за Общността в съответствие с Директива 92/43/ЕИО на Съвета за запазване на природните местообитания и на дивата фауна и флора [3],- области от мрежата "Натура 2000", съставени от области със специална защита в съответствие с Директива 79/409/ЕИО на Съвета относно опазването на дивите птици [4], и области съгласно Директива 92/43/ЕИО или еквивалентни области, намиращи се извън Европейската общност, които попадат в обхвата на съответните разпоредби на Конвенцията на Организацията на обединените нации за биологичното разнообразие.Заявителят предоставя на компетентния орган декларация за съответствие с това изискване, издадена от съответните органи.2. Ограничаване на съдържанието на опасни веществаВ органичните съставки на растежните среди съдържанието на следните химични елементи следва да бъде по-ниско от стойностите, посочени по-долу, измерени и изразени в сухо тегло:Химичен елемент | mg/kg (сухо тегло) |Zn | 300 |Cu | 100 |Ni | 50 |Cd | 1 |Pb | 100 |Hg | 1 |Cr | 100 |Mo [5] | 2 |Se [5] | 1,5 |As [5] | 10 |F [5] | 200 |Забележка: Тези гранични стойности не са валидни, ако националното законодателство е по-стриктно.Заявителят предоставя на компетентния орган съответни протоколи от изпитвания и декларация за съответствие с това изискване.3. Поведение на продуктаПродуктите не оказват неблагоприятно въздействие върху поникването или последващото развитие на растенията.Заявителят предоставя на компетентния орган съответни протоколи от изпитвания и декларация за съответствие с това изискване.4. Здраве и безопасностКоличеството на основните патогени не превишава следните максимални стойности:- Salmonella: да отсъства в 25 g,- Helminth ova: да отсъства в 1,5 g [6],- E. coli: < 1000 НВБ/g (НВБ: най-вероятен брой) [7],Заявителят предоставя на компетентния орган съответни протоколи от изпитвания и документация и декларация за съответствие с тези изисквания.5. Жизнеспособност/кълняемостСъдържанието на плевелни семена и на вегетативни репродуктивни части на агресивни плевелни растения в крайния продукт не следва да надвишава два броя на литър.Заявителят предоставя на компетентния орган декларация за съответствие с тези изисквания, заедно с всички свързани с този критерий протоколи от изпитвания и/или документация.6. Други критерииа) електропроводимостта на продуктите не следва да надвишава 1,5 dS/m.б) приложимо само за минерални растежни среди:За всички значими професионални пазари (например където годишните продажби на заявителя във всяка една страна на професионалния пазар надхвърлят 30000 m3), заявителят информира потребителя за съществуващите възможности за отстраняване и преработка на растежните среди след употреба. Тази информация е включена в документите, съпровождащи продуктите.Заявителят информира компетентния орган за различната(ите) възможност(и), както и за неговата позиция по отношение на тези възможности, като предоставя по-специално:- описание за събирането, преработката и предназначението. По всяко време пластмасите следва да бъдат отделяни от минералните/органичните материали и обработвани поотделно;- годишен преглед на обема на растежната среда, който е събран (вложен) и преработен (по предназначение).Заявителят демонстрира, че поне 50 обемни % от отпадъците от растежните среди се рециклират след употреба.7. Информация, съпровождаща продуктаОбща информация:Продуктът се съпровожда от следната информация, която или е написана на опаковката, или фигурира в съпровождащите документи:а) име и адрес на лицето, отговорно за продажбата на продукта;б) описание на типа на продукта, което съдържа текста "РАСТЕЖНА СРЕДА";в) идентификационен номер на партидата;г) количество (в тегловни или обемни единици);д) описание на основните материали, вложени при производството на продукта (които съставляват повече от 5 об. % от продукта);Ако е приложимо, се предоставя следната информация относно употребата на продукта, която да бъде написана на опаковката или да фигурира в съпровождащите документи:а) препоръчителни условия на съхранение и препоръчителен краен срок за употреба;б) инструкции за безопасно боравене и употреба;в) описание на предназначението на продукта и всички ограничения при употребата му;г) указания за каква група растения е подходящ продуктът (например калцифилни или калцифобни растения);д) pH и съотношение на въглерода към азота (C/N);е) информация за устойчивост на органичната материя (устойчив или много устойчив) в съответствие с национални или международни стандарти;ж) указание за препоръчителните методи на употреба;з) за непрофесионална употреба: препоръчителна разходна норма, изразена в килограми или литри от продукта за единица площ (m2) за година;Заявителят може да пропусне някои елементи от горния списък, в случай че обоснове тази необходимост по удовлетворителен начин.Забележка: Тази информация се предоставя, ако това не противоречи на националното законодателство.Подробна информацияПараметър | Методи на изпитване |Количество | EN 12580 |pH | EN 13037 |Електропроводимост | EN 13038 |Съотношение въглерод/азот (C/N) | C/N [8] |Тежки метали (Cd, Cr, Cu, Pb, Ni, Zn) | EN 13650 |Живак | ISO 16772 |Salmonella | ISO 6579 |Helminth ova | prXP X 33-017 |E. Coli | ISO 11866-3 |8. Информация, която се изписва върху знака за екомаркировкаКутийка 2 на екомаркировката съдържа следния текст:- насърчава рециклирането на материали,- допринася за употребата на материали, произведени по по-устойчив начин, като по този начин се намалява увреждането на околната среда.[1] ОВ L 194, 25.7.1975 г., стр. 39.[2] ОВ L 47, 16.2.2001 г., стр. 1.[3] ОВ L 206, 22.7.1992 г., стр. 7.[4] ОВ L 59, 25.4.1979 г., стр. 1.[*****] Данните за съдържанието на тези елементи са необходими само за продуктите, които съдържат материали от производствени процеси[6] За продукти, чието органично съдържание не е извлечено предимно от зелени, градински или паркови отпадъци.[7] За продукти, чието органично съдържание е извлечено предимно от зелени, градински или паркови отпадъци.[] Въглерод = органично вещество (EN 13039) × 0,58; общо азот (prEN 13654/1-2).--------------------------------------------------